བཞིར་ལྷ་མོ་དྲུག དེ་ཡང་མདུན་ཕྱོགས་ཀྱི་མཚམས་གཉིས་སུ་ལྷ་མོ་གཉིས་གཉིས་གནས་པ་ཡིན་ནོ། །ལྷ་སྣམ་ཕྱི་མ

ལ། ཕྱོགས་བཞིར་ཁྲོ་བོ་གཉིས་གཉིས་དང༌། མདུན་དང་རྒྱབ་ཀྱི་སྒོ་མཚམས་སུ་ཁྲོ་བོ་རེ་རེ་སྟེ་བཅུ་གནས་པ་ཡིན་ནོ། །དབང་བསྐུར་བར་གསོལ་བ་བཏབ་པའི་རྗེས་སུ་རིགས་གཞན་བཞི་ཡང་ཡབ་ཡུམ་མཉམ་སྦྱོར་ཧེ་རུ་ཀ་ཞལ་
བརྒྱད་ཕྱག་བཅུ་དྲུག་པའི་རྣམ་པར་གྱུར་པ་ལས་དབང་ལེན་པ་ནི་རྩ་རྒྱུད་ཀྱི་དགོངས་པ་ཡིན་ནོ། །ལུས་དཀྱིལ་དང་འབྲེལ་ནས་ལམ་དུས་ཀྱི་དབང་ལེན་པའི་ཚེ་ནི། ཧེ་རུ་ཀ་དེ་ཉིད་ཟབ་མོ་ལུས་དཀྱིལ་དང་བཅས་པ་ལས་དབང་ལེན་
པ་ཡིན་གསུངས། བཞི་པ་འོད་དཔག་མེད་ཀྱི་ཡན་ལག་ནི། ཤ་ཁྲག་སོགས་ལ་ལོངས་སྤྱོད་པའི་བག་ཆགས་འཁྲུལ་སྣང་དང་བཅས་པ་དང༌། གཞན་ཡང་འདུ་ཤེས་ཀྱི་ཕུང་པོ་དང་འདོད་ཆགས་ལ་སོགས་པའི་འཁྲུལ་སྣང་གི་
རིགས་མཐའ་དག སྦྱོང་བྱེད་བདུད་རྩི་མྱང་བའི་རྣམ་པར་བསྒྱར་ནས་སྒོམ་པར་བྱེད་པ་ནི་བདུད་རྩི་མྱང་བ་འཁོར་འདས་དབྱེར་མེད་དོ། །དེ་ཡང་བདུད་རྩི་མྱང་བའི་རྣམ་པ་ཅན་དུ་བསྒོམ་པ་ནི་རྣམ་པ་ལམ་བྱེད། རྣམ་པ་དེ་ཉིད་འོད་ཿ
དཔག་མེད་དང་སོར་རྟོགས་ཡེ་ཤེས་སུ་བསྒོམ་པ་ནི་མོས་པ་རེེམ་བྱེད་ཡིན་པ་སོགས་ལམ་བྱེད་བཞི་སྦྱོར། ལྔ་པ་དོན་ཡོད་གྲུབ་པའི་ཡན་ལག་ནི། མ་དག་པའི་མཆོད་པ་ལ་སོགས་པའི་བག་ཆགས་འཁྲུལ་སྣང་དང་བཅས་པ་
དང༌། གཞན་ཡང་ཕྲག་དོག་དང་འདུ་བྱེད་ལ་སོགས་པའི་སྦྱང་གཞི་མཐའ་དག་དང༌། སྦྱོང་བྱེད་སྙིང་གའི་ཧཱུཾ་ལས་ལྷ་མོ་བརྒྱད་སྤྲུལ་ཏེ། མཆོད་རྫས་དུ་མ་ཐོགས་ནས་རང་ཉིད་ལྷ་དགུའི་དཀྱིལ་འཁོར་ལ་མཆོད་པར་བྱེད་པའི་རྣམ་
ཀྱེ་རྡོར་ཆོས་སྐོར་

།པར་འདུན་པ་བསྒྱུར་ནས་སྒོམ་པར་བྱེད་པ་ནི་མཆོད་པ་འཁོར་འདས་དབྱེར་མེད་དོ། །འདི་ལ་ལམ་བྱེད་བཞི་སྦྱོར་ཚུལ་ནི། རིགས་བསྒྲེས་ཏེ་ཤེས་པར་བྱའོ། །དྲུག་པ་རིན་འབྱུང་གི་ཡན་ལག་
ནི། བསྟོད་པར་འོས་པ་དཀོན་མཆོག་གསུམ་དང༌། མཁན་སློབ་ཕ་མ་ལ་སོགས་པ་མ་བསྟོད་ཅིང་དེ་དག་ལ་སྐུར་པ་བཏབ་པའི་བག་ཆགས་འཁྲུལ་སྣང་དང་བཅས་པ་དང༌། ང་རྒྱལ་དང་སེར་སྣ་དང་ཚོར་བའི་ཕུང་པོ་གཙོ་བོར་
གྱུར་པའི་སྦྱང་གཞིའི་རིགས་མཐའ་དག་སྦྱོང་བྱེད་ལྷ་མོ་བརྒྱད་ཀྱིས་རང་ཉིད་ལྷ་དགུའི་དཀྱིལ་འཁོར་ལ་བསྟོད་པ་བྱེད་པའི་རྣམ་པར་འདུན་པ་བསྒྱུར་ནས་སྒོམ་པར་བྱེད་པ་ནི་བསྟོད་པ་འཁོར་འདས་དབྱེར་མེད་དོ།
བྱེད་བཞི་སྦྱོར་ཚུལ་ནི་སྔར་ལྟར་ཤེས་པར་བྱའོ། །སྤྱིར་བསྐྱེད་རིམ་གྱིས་སྐྱེ་བ་དང༌། རྫོགས་རིམ་གྱིས་འཆི་བ་སྦྱོང་བ་ཡིན་ཡང་། ཡང་དག་པར་ན་བསྐྱེད་རྫོགས་རེ་རེས་ཀྱང་སྐྱེ་འཆི་བར་དོ་མཐའ་དག་སྦྱོང་བས་ན། འདིར་
།འདི་ལ་ཡང་ལམ་
རྫོགས་རིམ་གྱི་དམིགས་པ་གཏུམ་མོ་འཁོར་ལོ་བཞི་ལྡན་ལ་སྦྱར་ན། སྐྱེ་འཆི་བར་དོ་གསུམ་གཙོ་བོར་གྱུར་པའི་སྦྱང་གཞིའི་རིགས་མཐའ་དག་སྦྱོང་བྱེད་གཏུམ་མོ་འཁོར་ལོ་བཞི་ལྡན་གྱི་རྣམ་པར་བསྒྱུར་ནས་ཉམས་སུ་ལེན་པར་བྱེད་
པ་ནི་རྫོགས་རིམ་འཁོར་འདས་དབྱེར་མེད་དོ། །ཐ་མལ་པའི་ངག་སྨྲ་བརྗོད་ལ་སོགས་པའི་སྦྱང་གཞི་མཐའ་དག་སྦྱོང་བྱེད་རྩ་སྔགས་སྙིང་པོ་ཉེ་སྙིང་ལ་སོགས་པའི་རྣམ་པར་བསྒྱུར་ནས་སྒོམ་པར་བྱེེད་པ་ནི་བཟླས་པ་འཁོར་འདས་

དབྱེར་མེད་དོ། །འདི་ནི་འབྲས་བུ་ལམ་བྱེད་ལྟར་ན་སྟོན་པ་སངས་རྒྱས་ནས་ཆོས་ཀྱི་འཁོར་ལོ་བསྐོར་བ་མཚོན་པ་ཡིན་ནོ། །འདི་ལ་དོན་བཞི་སྟེ། བཟླ་བྱའི་སྔགས། བཟླས་པའི་ཚད། བཟླ་བའི་དུས་ཀྱི་དམིགས་པ། དེ་ལྟར་
བཟླས་པའི་དགོས་པའོ། །དང་པོ་ནི། བརྟག་པ་ཕྱི་མ་ལས། དགོས་པ་མེད་པའི་སེམས་ཀྱིས་ནི། །འདི་ཡིས་ལས་རྣམས་ཐམས་ཅད་བྱེད། །རིག་བྱེད་རྣམས་ཀྱི་དང་པོ་སྦྱིན། །ཟླ་ཕྱེད་ཐིག་ལེས་རྣམ་པར་བརྒྱན། །དེ་ནས་
ཨཥྚ་ན་ནཱ་ཡ། ཞེས་སོགས་རྩ་སྔགས་གསུངས་པའི་ཨཽ་ནི་སྔགས་ཀྱི་འགོ་འདྲེན་པའམ། མཆོག་གི་དངོས་གྲུབ་གཏེར་བ་ལ་འཇུག ཨཥྚཱ་ན་ནཱ་ཡ། བརྒྱད་པའི་ཞལ་ཅན། པིཾ་ག་ལོརྦྷ་ཀེ་ཤ་ཝརྟ་མ་ནེ། དབུ་སྐྲ་དམར་སེར་གྱེན་
དུ་བརྫེས་པ། ཙ་ཏུརྦིངྒ་ཏི་ནེ་ཏྲ་ཡ། ཉི་ཤུ་རྩ་བཞིའི་སྤྱན་ཅན། ཥོ་ཌ་ཤ་བྷཱ་ཛཱ་ཡ། བཅུ་དྲུག་གི་ཕྱག་ཅན། ཀྲྀཥྞ་ཛཱི་མཱུ་ཏ་ཝ་པུ་ཥེ། སྐུ་མདོག་ཆར་སྤྲིན་ལྟར་ནག་པ། ཀ་པཱ་ལ་མཱ་ལ་ཨ་ནེ་ཀཱ་དྷཱ་རི་ཎེ། ཐོད་པའི་ཕྲེང་བ་དུ་མ་
འཛིན་པ། ཨངྒྷ་ཏ་ཀྱཱ་ར་ཙིཏྟཱ་ཡ། བདག་ཉིད་ཀྱི་སེམས་ཁོང་ནས་འཁྲུགས་པ། ཨཎྷེནྡུ་དཾ་ཥྚི་ཎེ། མཆེ་བ་ཟླ་བ་ཕྱེད་པ་ལྟ་བུ། ཨོཾ་ནི་འདིར་འགྲེལ་པ་ཀུ་མུ་ཏ་ལས་མ་བཤད་ཀྱང༌། རྩ་རྒྱུད་ཀྱི་རྒྱ་དཔེ་འགའ་ཞིག་དང༌། སྒྲུབ་
ཐབས་མཚོ་སྐྱེས་དང༌། རིན་ཆེན་འབར་བ་ལས་གསུངས་པ་བླ་མ་གོང་མ་རྣམས་བཞེད། དོན་ནི་སྔར་བཞིན་མཱ་ར་ཡ་མཱ་ར་ཡ། སོད་སོད། ཀཱ་ར་ཡ་ཀཱ་ར་ཡ། གྱིས་གྱིས། གརྫ་ཡ་གརྫ་ཡ། སྒྲོགས་སྒྲོགས། ཏརྫ་ཡ་ཏརྫ་

ཉེར་ལྔ་
།ཡ། རྟོགས་རྟོགས། ཤོ་ཥ་ཡ་ཤོ་ཥ་ཡ། སྐོམ་སྐོམ། གང་ན། སཔྟ་སཱ་ག་རཱ་ན། རྒྱ་མཚོ་བདུན། བནྡྷ་བནྡྷ། ཆིངས་ཆིངས། གང་ན། ནཱ་ག་ཨཥྚ་ཀཱན། ཀླུ་བརྒྱད། གྲྀཧྞ་གྲྀཧྞ། བཟུང་
བཟུང་། གང་ན། ཤ་ཏྱུན། དགྲ་བོ། ཧ་ཧཱ་སོགས་བཅུ་གཉིས་ནི་ཡབ་ཀྱི་སྔགས་ཀྱི་དངོས་གཞི་ཡིན་ཏེ། ཡུམ་གྱི་ཨཱ་ལིའི་དོད་དང་མཚུངས་གསུངས། ཕཊ་ནི་འགས་པ། སྭཱ་ཧཱ་ནི་གཞི་ཚུགས། ཞེས་པའོ། །སྙིང་པོ་དང་
ཉེ་སྙིང་གཉིས་ནི་རྩ་རྒྱུད་ཀྱཻ་སྔགས་ལེ་ལས་གསུངས། ཨོཾ་ནི་སྔར་བཞིན། དེ་ཝ་པི་ཙུ་བཛྲ་ནི་འཇམ་པའི་རྡོ་རྗེ། ཧཱུཾ་གསུམ་ནི་སྐུ་གསུང་ཐུགས། ཕཊ་དང་སྭཱ་ཧཱ་སྔར་དང་འདྲ། བཛྲ་ཀརྟཱ་རི་རྡོ་རྗེ་གྲི་གུག ཧེ་བཛྲ་ཡ་ཀྱེ་རྡོ་རྗེའི་
བཀས་ཞེས་པ་སྟེ་རྡོ་རྗེས་ཐམས་ཅད་འཇོམས་པ་ལྟར་སྟོང་ཉིད་རྟོགས་པའི་ཡེ་ཤེས་ཀྱིས་མཚན་མ་དང་རྣམ་པར་རྟོག་པ་ཐམས་ཅད་འཇོམས་ཤིག་ཅེས་པའོ། །ཧཱུཾ་གསུམ་དང་ཕཊ་སོགས་ནི་སྔར་བཞིན་འདྲ། ཡུམ་དང་འཁོར་རྣམས་
ཀྱི་བསྙེན་སྔགས་ཚིག་ཟིན་ལ་མ་གསུངས་ཀྱང་ཡུམ་གྱི་ཨཱ་ལི་དང༌། གཾ་ཙཾ་ལ་སོགས་པའི་འཁོར་གྱི་ལྷ་མོ་རྣམས་ཀྱི་ས་བོན་ལ་དེ་ཉིད་ལྔའི་སྔགས་སྤེལ་བར་གསུངས་པ་འདིས་བསྟན་པ་ཡིན་ཏེ། བརྟག་པ་དང་པོའི་ལེའུ་གཉིས་པ་
ལས། སྔགས་ཐམས་ཅད་ཀྱི་རྐང་པ་དང་པོར་ནི་ཨོཾ་གྱི་རྣམ་པ་དང༌། མཐར་ནི་སྭཱ་ཧཱ་དང་ཧཱུཾ་ཕཊ་རྣམས་ནི་ནང་དུ་གཞུག་གོ། །ཞེས་གསུངས་པའི་ཕྱིར། གཉིས་པ་ལ་མཚན་མའི་བསྙེན་པ། དུས་ཀྱི་བསྙེན་པ། གྲངས་ཀྱི་བསྙེན་
411

པ་དང་གསུམ། དང་པོ་ནི། རབ་ཡི་དམ་ལྷའི་གནང་བ་དངོས་སུ་ཐོབ་པ། འབྲིང་རྡོ་རྗེ་དྲིལ་བུ་ནམ་མཁའ་ལ་འཇོག་ནུས་པ། ཐ་མ་རྨི་ལམ་དུ་གནང་བ་ཐོབ་པའོ། །གཉིས་པ་ནི། རབ་ལོ་དྲུག །འབྲིང་ཟླ་བ་དྲུག །ཐ་མ་ཞག་
བདུན་ནོ། །གསུམ་པ་ནི། རབ་གཙོ་བོ་ལ་བཞི་འབུམ། འཁོར་རྣམས་ལ་བཞི་ཁྲི་རེ། འབྲིང་གཙོ་བོ་ལ་བཞི་ཁྲི། འཁོར་རྣམས་ལ་བཞི་སྟོང་རེ། ཐ་མ་གཙོ་བོ་ལ་བཞི་སྟོང་། འཁོར་རྣམས་ལ་བཞི་བརྒྱ་རེ་བཟླ། གྲངས་ཀྱི་
འབྲིང་དང༌། ཐ་མ་གཉིས་དང༌། དུས་ཀྱི་ཐ་མ་ཞག་བདུན་གྱི་བསྙེན་པ་ལ་ནི། གཞིའི་བསྙེན་པ་ཡོངས་རྫོགས་མ་ཡིན་གྱིས། བསྙེན་པ་ཁ་གསོ་ཙམ་ཡིན་ནོ། །དེ་ལྟར་དུས་ཀྱི་བསྙེན་པ་ཟླ་བ་དྲུག་གི། གྲངས་ཀྱི་བསྙེན་པ་བཞི་
འབུམ་ལ་སོགས་པ་ཁ་སྐོང་གི་སྦྱིན་སྲེག་དང་བཅས་པ་མཐར་ཕྱིན་ནས། དབང་བསྐུར་བ་དང་། རབ་གནས་དང༌། སྦྱིན་སྲེག་ལ་སོགས་པ་རྡོ་རྗེ་སློབ་དཔོན་གྱི་ལས་རྣམས་བྱ་བར་རུང་། བསྙེན་པ་མཐར་མ་ཕྱིན་པར་དབང་ཡི
བསྐུར་བ་སོགས་ཀྱི་ལས་བྱས་ན་ཡན་ལག་གི་ལྟུང་བ་འབྱུང་ཞིང། རང་ཉིད་འཇོམས་པའི་ཉེས་པ་ཆེན་པོར་འགྱུར་ཏེ། བསྙེན་སོགས་ལེགས་པར་མ་བྱས་པར། །དཀྱིལ་འཁོར་ལས་ལ་འཇུག་པ་དང༌། །ཞེས་དང༌། ནག་པོ་
དཀྱིལ་ཆོག་ལས། ལྷ་རྣམས་བསྙེན་པར་མ་བྱས་ན། །བདག་ཉིད་རྣམ་པར་སུན་འབྱིན་ཡིན། །ཞེས་དང༌། རྒྱུད་ལས་ཀྱང་། གསང་སྔགས་མ་བཟླས་མི་འགྲུབ་ཅིང༌། །སྦྱིན་སྲེག་མ་བྱས་ལས་མི་འབྱིན། །བསྙེན་པ་འབུམ་
ཀྱེ་རྡོར་ཆོས་སྐོར་

4
།ཕྲག་གཅིག་ལ་ནི། །སྦྱིན་སྲེག་ཁྲི་ཕྲག་བྱ་བར་བཤད། །ཅེས་གསུངས་པའི་ཕྱིར། འོ་ན་བདེ་ཀྱེ་གསང་གསུམ་ལ་སོགས་པ་མཆོག་སྒྲུབ་པའི་དཀྱིལ་འཁོར་དེ་དང་དེར་དབང་བསྐུར་བ་ལ་དེ་དང་དེའི
གཞི་བསྙེན་མཐར་ཕྱིན་པ་བྱེད་དགོས་ཞེ་ན་སྤྱིར་བཏང་ལ་དགོས་ཤིང༌། དམིགས་བསལ་ལ་མཐའ་གཅིག་ཏུ་དགོས་པའི་ངེས་པ་མེད་དོ། ཀྱེ་རྡོ་རྗེའི་གཞི་བསྙེན་མཽཐར་ཕྱིན་ནས། འཁོར་ལོ་བདེ་མཆོག་གི་དབང་ཐོབ་ཅིང་བདེ་
མཆོག་གི་བསྙེན་པ་མ་སོང་བའི་རྣལ་འབྱོར་པ་དེ་བདེ་མཆོག་གི་དབང་བསྐུར་བ་ལ་སོགས་པའི་སློབ་དཔོན་གྱི་ལས་བྱ་བར་རུང་བ་ཙམ་ཡིན་པའི་ཕྱིར་ཏེ། ཀྱེ་རྡོར་སྒྲུབ་པས་དོན་གྱི་བདེ་མཆོག་ཀྱང་འགྲུབ་པའི་ཕྱིར། དེ་སྐད་དུ་
བདག་ཉིད་ཆེན་པོ་ས་པཎ་གྱིས། བཀའ་དམ་དོ་སྐོར་བའི་དྲིས་ལན་ལས། མཆོག་སྒྲུབ་ཡེ་ཤེས་ལྷ་རྣམས་ནི། །ཐམས་ཅད་ཐུགས་རྒྱུད་གཅིག་པས་ན། །གཅིག་སྒྲུབ་པས་ནི་ཐམས་ཅད་འགྲུབ། །ནོར་སྒྲུབ་ལ་སོགས་ཐུན་མོང་
གི། །དངོས་གྲུབ་ལྷ་རྣམས་དེ་ལྟར་མིན། །ཞེས་གསུངས་པ་ཡིན་ནོ། །འོ་ན་བཞི་འབུམ་ལ་སོགས་པ་བཟླ་དགོས་ན། རྩ་རྒྱུད་ལས། དཀྱིལ་འཁོར་བདག་པོའི་བཟླས་པ་འབུམ། །དཀྱིལ་འཁོར་ཅན་གྱི་དེ་བཞིན་ཁྲི། ཞེས་
དང༌། བཟླས་པ་འབུམ་གྱི་རྣལ་འབྱོར་བདག །ཅེས་གསུངས་པ་ཇི་ལྟར་ཡིན་ཞེ་ན། དེ་ནི་རྫོགས་ལྡན་གྱི་དུས་སུ་སྔགས་ཀྱི་ནུས་པ་འབྱིན་སླ་བས་དེ་ཙམ་ལ་དགོངས་པ་ཡིན་གྱི། རྩོད་དུས་སུ་ནི་བཞི་འགྱུར་དུ་བཟླ་དགོས་པ་

ཡིན། བདེ་མཆོག་སྡོམ་འབྱུང་ལས། རྫོགས་ལྡན་ལ་ནི་བཟླས་བྱ་གཅིག །གཉིས་ལྡན་ལ་ནི་གཉིས་བཟླས་བྱ། །གསུམ་ལྡན་ལ་ནི་གསུམ་རབ་བརྩོན། །རྩོད་ལྡན་བཟླས་པ་བཞི་འགྱུར་རོ། །ཞེས་གསུངས་པས་སོ། །གསུམ་
པ་བཟླ་དུས་ཀྱི་དམིགས་པ་ནིི། ཡུམ་གྱི་ཐུགས་ཀའི་ཨཾ་ལས་ཨཥྚཱ་ལ་སོགས་པའི་སྔགས་ཀྱི་ཕྲེང་བ་བསྟར་ལ་བརྒྱུས་པ་ལྟ་བུ་ཁ་དོག་དཀར་པོ་འོད་ཟེར་འཕྲོ་བཞིན་པ་མཆེད། འོད་ཟེར་གྱིས་ལུས་ཀྱི་ནང་གང་སྡིག་སྒྲིབ་དག་
བསམས་ལ་སྔགས་བཟླ། དེ་ཡང་སྔགས་ཕྲེང་དེ་ཡུམ་གྱི་སྐུའི་དབྱེེབས་བརྒྱུད། ཡུམ་གྱི་ཞལ་ནས་ཡབ་ཀྱི་ཞལ་དུ་ཞུགས། ཡབ་ཀྱི་སྐུའི་དབྱིབས་བརྒྱུད་རྡོ་རྗེའི་ལམ་ནས་ཡུམ་གྱི་ཁ་ནང་དུ་ཞུགས། ཡང་ཡུམ་གྱི་སྐུའི་དབྱིབས་
བརྒྱད་པ་སོགས་ཚུར་འཁོར་གྱི་དམིགས་པ་བྱའོ། །འཁོར་རྣམས་ཀྱི་སྔགས་བཟླ་བའི་ཚེ་ཡབ་ཀྱི་ཐུགས་ཀའི་ཧཱུཾ་ལས་འོད་ཟེར་འཕྲོས། འཁོར་གྱི་ལྷ་མོ་དེ་དང་དེ་ལ་ཕོག །མཆོད་པས་ཐུགས་མཉེས་པར་བསམས་ལ་བཟླ་བ་ཡིན་
ནོ། །ཡང་ཕྱག་ལེན་འགའ་ཞིག་ལ། ཡབ་ཀྱི་སྙིང་པོ་ཉེ་སྙིང་གཉིས་དང༌། ཡུམ་གྱི་སྔགས་ལ་བཞི་འབུམ་བཟླ་བ་ཡོད་མོད་བྱེད་ཐུབ་ན་ལེགས། མ་བྱས་ཀྱང་ཆད་པའི་སྐྱོན་མེད། ཡུམ་གྱི་སྔགས་ཀྱང་ལྷ་མོ་གཞན་དང་འདྲ་བར་
ཁྲི་ཚོ་བཞི་བཟླས་ཀྱང་ཆོག་གོ། །བཞི་པ་བཟླས་པའི་དགོས་པ་ནི། འདི་ཡིས་ལས་རྣམས་ཐམས་ཅད་བྱེད། །ཞེས་གསུངས་པ་ལྟར། བསྙེན་པ་མཐར་ཕྱིན་ནས་ལས་ཚོགས་རབ་འབྱམས་བསྒྲུབ་པ་ལ་དབང་ཞིང༌། མཆོག་ཐུན་

།མོང་ལ་སོགས་པའི་དངོས་གྲུབ་ཐམས་ཅད་ཀྱང་འགྲུབ་པ་ཡིན། བདག་ཉིད་ཆེན་པོ་ས་པཎ་གྱིས། ཕྱོགས་བཅུའི་སངས་རྒྱས་འཕྲིན་ཞུ་ལས། །ཆོ་ག་བཞིན་དུ་སྔགས་བཟླས་ན། །གསང་སྔགས་ཆེན་
པོ་ཚེ་འདིར་འགྲུབ། །ཞེས་གསུངས་པའི་ཕྱིར། །སྦྱང་གཞི་སྦྱོང་བྱེད་འཕྲོད་པའི་བསྐྱེད་རིམ་གྱིས། །ཐབས་མཁས་གསེར་གྱི་རྩིབས་ལྡན་ལ་ཆིབས་ནས། །ཡེ་ཤེས་ལྔ་ཡི་རྒྱལ་ཐབས་ང་ལས་ནུ། །ཉོན་མོངས་སྐབས་སུ་ཚོགས་
ཀྱང་དེ་དབང་བསྒྱར། །ཐ་མལ་དངོས་ཀུན་ལྷ་ཡི་རྣམ་རོལ་དུ། །ངོ་འཕྲོད་ཏིང་འཛིན་མཆོག་གི་རོ་བདའ་བས། །འཁོར་བའི་དགྲ་བཅོམ་མཆོད་འོས་བསམ་གཏན་ལའང༌། །ཅོ་འདྲི་བདེ་ཆེན་རྣམ་རོལ་འདི་ན་ཀོ། །ཤེས་རབ་ལྟ་
བའི་ཞོན་པར་བསྐྱེད་རིམ་གྱིས། །སེམས་འཛིན་ཡེངས་མེད་དྲན་པའི་མེལ་ཚེ་ཡིས། །ཀུན་རྟོགས་འཁོར་བའི་ཆོས་ཀྱི་འཚང་བརྟོལ་ནས། །ཐར་ལམ་འཆི་མེད་གྲོང་གི་སྐས་ལ་འཛེགས། །དབང་ཐོབ་དམ་ཚིག་ལམ་གྱི་སྲོག་
བཟུང་ནས། །རིམ་གཉིས་གནད་ལ་རྣམ་དཔྱོད་མི་གཡེངས་ཤིང༌། །བྱིན་རླབས་བླ་མའི་རྣལ་འབྱོར་སྙིང་ལ་སྨིན། །ཅི་བྱས་དགེ་བའི་ལང་ཚོ་སྲིད་འདིར་དར། །གསང་ཆེན་ཆོས་ཀྱི་བདུད་རྩི་ཡིས། །བསྐལ་བཟང་འགྲོ་བའི་ངལ་
འཚོ་མཁན། །ཡོངས་འཛིན་བླ་མའི་བཀའ་དྲིན་ལ། །ལམ་འདིར་ཡིད་ཆེས་འཕྲོག་མེད་སྐྱེས། །དཔལ་ཀྱེ་རྡོ་རྗེའི་ཕྱི་བསྐྱེད་པའི་རིམ་པའི་རྣམ་པར་བཤད་པ་འདི་ནི། ལྷར་བཅས་འགྲོ་བའི་འདྲེན་པ་དམ་པ་འཇམ་མགོན་བླ་མ་
415

ཀྱེ་རྡོར་ཆོས་སྐོར་
ན་ཇི་ལྟ་བ་ལ་མན་ངག་རྣམ་བཤད་ནས་ཅུང་ཟད་ཁ་བསྐངས་ནས། རྗེ་དེ་ཉིད་ཀྱི་བཀའ་འབངས་ངག་དབང་ཆོས་ཀྱི་གྲགས་པས་ཐུབ་བསྟན་ཡངས་པ་ཅན་གྱི་ཆོས་གྲྭ་ཆེན་པོར་ཟིན་བྲིས་སུ་
དབང་ཕྱུག་དཔལ་བཟང་པོའི་གསུང་རྒྱུན་ཇི་ལྟ་བ་ལ་མན་ངག་རྣམ་བཤད་ནས་ཅུང་ཟད་ཁ་
བགྱིས་པ་འདིས་ཀྱང་གསུང་ངག་རིན་པོ་ཆེ་བཤད་སྒྲུབ་གཉིས་ཀྱི་སྒོ་ནས་དར་བར་གྱུར་ཅིག །རྣལ་འབྱོར་པ་བདག་ཅག་ཆོས་སྒྲུབ་པ་ཀུན་གྱི་ལམ་གྱི་བར་ཆད་ཞི་ཞིང་བསམ་དོན་འགྲུབ་པར་གྱུར་ཅིག།
ཞུས། །དགེའོ།། "
།།གཅིག་
416

رو
གཅིག་